Diari Oficial de la Generalitat Valenciana


Sumari del DOGV 4981, del 08-04-2005 (2005/3633)

ORDRE de 29 de març de 2005, de la Conselleria d'Agricultura, Pesca i Alimentació, que modifica determinats articles de la de 15 de febrer de 2001 que aprova el règim d'ajudes per al foment i desenvolupament del cooperativisme agrari valencià, avança el termini de presentació de les sol·licituds d'ajudes, i dóna publicitat als crèdits que la financen en l'exercici pressupostari 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3633


Data del document
:   29-03-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * cooperativa agrícola
    * ajuda a l'agricultura
    * ajuda pública

ORDRE de 29 de març de 2005, de la Conselleria d'Agricultura, Pesca i Alimentació, que modifica determinats articles de la de 15 de febrer de 2001 que aprova el règim d'ajudes per al foment i desenvolupament del cooperativisme agrari valencià, avança el termini de presentació de les sol·licituds d'ajudes, i dóna publicitat als crèdits que la financen en l'exercici pressupostari 2005. [2005/X3633]
  
Atés que per a una major eficàcia de les actuacions, és convenient agilitar el procediment de concessió de les ajudes per a fomentar la capitalització de les empreses cooperatives, mitjançant aportacions dels seus socis a capital social i/o a altres fons.
  
Atés que es pot agilitar el procés seguit en la tramitació de les ajudes, avançant la data límit de sol·licitud d'estes, i la de constitució de l'entitat beneficiària, la qual cosa al seu torn, permetrà una millor adequació a les exigències pressupostàries dels fons que financen les esmentades ajudes.
  
Atés la necessària adaptació d'esta norma a la Llei 38/2003 de 17 de novembre, General de Subvencions.
  
Vista la proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Article primer
  
Les línies de subvenció i els imports globals màxims que financen per a l'any 2005 l'Ordre de 15 de febrer de 2001, d'esta Conselleria, que aprova el règim d'ajudes per a foment i desenvolupament del cooperativisme agrari valencià són:
  
Codi de línia T-1672, import global màxim 60.000 euros.
  
Codi de línia T-1366, import global màxim 495.000 euros.
  
Article segon
  
El text dels següents articles de l'Ordre de 15 de febrer de 2001, d'esta Conselleria, esmentada en l'article anterior, és com segueix:
  
Article 5.6: l'entitat beneficiària o, si és el cas la secció, haurà d'estar constituïda el dia 31 de gener de l'any de sol·licitud de l'ajuda.
  
Article 6.2: afegir dos nous guions:
  
- El número de dones presents en els òrgans de govern, representació i gestió de la cooperativa.
  
- En el sector de l'agroturisme, a més, la subvenció es modularà en funció de:
  
- Que promoguen la coordinació de l'oferta, l'adquisició i gestió en comú de béns i servicis, així com l'oferta complementària agroturística, en els supòsits següents:
  
- El beneficiari, davall qualsevol forma jurídica, estarà constituït majoritàriament per cooperatives l'objecte social de les quals ha d'incloure l'activitat agroturística.
  
- El mínim de cooperatives integrants serà de tres cooperatives.
  
- Es garantisca la viabilitat econòmica i financera del projecte.
  
- Que siguen iniciatives relacionades amb l'activitat agroturística i s'integren en projectes comuns que complisquen els anteriors supòsits.
  
Article 8.1 segon paràgraf: afegir al final «?.. excepte que per raons pressupostàries esta Conselleria estime convenient deixar sense efecte esta limitació».
  
8.2: se suprimeix.
  
8.3: se suprimeix.
  
Article 10.5: l'entitat beneficiària, o si és el cas la secció, haurà d'estar constituïda el dia 31 de gener de l'any de sol·licitud de l'ajuda.
  
Article 11.4: afegir un nou guió
  
El número de dones presents en els òrgans de govern, representació i gestió de la cooperativa.
  
Article 13 d): se suprimeix.
  
Article 16: afegir al final del paràgraf:
  
?Compromís de mantindre la inversió almenys cinc anys des de la seua execució?.
  
Article 19 c): l'entitat beneficiària, o si és el cas la secció, haurà d'estar constituïda el dia 31 de gener de l'any de sol·licitud de l'ajuda.
  
Article 21.2.2n paràgraf: se suprimeix.
  
Article 24 e): compromís de mantindre la inversió almenys cinc anys des de la seua execució.
  
Article 25: subvencions directes a la cooperativa per inversions finançades amb aportacions dels socis a capital social i/o a altres fons.
  
a. Les cooperatives que realitzen inversions, considerades com a auxiliables en els termes dels articles 5 i 6, finançades amb noves aportacions dels socis a capital social i/o a altres fons, podran beneficiar-se d'una ajuda en els termes previstos en este article.
  
Les aportacions dels socis, tant persones físiques com jurídiques, per a ser considerades com a auxiliables tindran les següents característiques: la subscripció serà, almenys, per la totalitat de les aportacions auxiliades, i el seu desemborsament es realitzarà en efectiu i de manera simultània; a efectes de l'ajuda la quantia màxima de l'aportació serà de 400.000 euros per cooperativa any; les esmentades aportacions hauran de romandre, segons corresponga, en el capital social i/o en altres fons, almenys durant un període de sis anys des de la concessió de l'ajuda.
  
b. L'ajuda consistirà en una subvenció única, el beneficiari de la qual serà la cooperativa, que com a màxim aconseguirà el 30% de les aportacions desemborsades pels socis. Esta ajuda és incompatible amb les sol·licitades o obtingudes, pel desemborsament de les aportacions dels socis, de qualsevol administració pública, tant si es concedeix als socis per les seues aportacions o a la pròpia cooperativa.
  
c. Sol·licituds i documentació: a més de la documentació general de l'article vint-i-seté, es presentarà:
  
- Certificat de l'acord de l'Assemblea General que indique expressament l'aportació a capital social i/o a altres fons a realitzar pels socis.
  
- Certificat amb la relació de socis que realitzaran les aportacions, indicant: número d'ordre, nom, NIF, domicili, població, número de soci i quantia de la seua aportació.
  
d. La subvenció es modularà en funció de:
  
- Altres subvencions i ajudes públiques obtingudes per al mateix projecte.
  
- L'activitat econòmica per a la qual se sol·licita l'ajuda i les altres activitats de la cooperativa, així com la seua incidència sobre la diversificació econòmica de les esmentades activitats.
  
- La contribució al desenvolupament rural.
  
- Les ajudes concedides en anys anteriors i grau d'execució de les corresponents inversions auxiliades.
  
- El número de dones presents en els òrgans de govern,
  
representació i gestió de la cooperativa.
  
Article 27.1: afegir un paràgraf:
  
La contractació de les obres, béns, i/o servicis subvencionables es realitzarà en règim de publicitat i concurrència, d'acord amb el que estableix l'article 31.3 de la Llei 38/2003 de 17 de novembre, General de Subvencions, havent de sol·licitar com a mínim tres ofertes, quan se supere la xifra de 30.000 euros en el supòsit de cost per execució d'obra, o de 12.000 euros per subministrament de béns d'equip o prestació de servicis per empreses de consultoria o assistència tècnica. Les ofertes es presentaran amb la sol·licitud de subvenció, si és el cas, junt amb una memòria que justifique l'elecció quan no recaiga en la proposta econòmica més avantatjosa.
  
Article 28: termini de presentació de sol·licituds. El termini de presentació de sol·licituds d'ajudes regulades en esta ordre finalitzarà el dia 31 de gener de cada any.
  
Article 29: procediment i termini de resolució.
  
Correspon al conseller d'Agricultura, Pesca i Alimentació la resolució dels expedients de concessió, basant-se en la proposta de la Comissió Avaluadora, òrgan col·legiat format: pel director general de Producció i Comercialització Agrària, o persona que delegue, el cap de l'Àrea de Comercialització, el cap del Servici de Cooperativisme Agrari Valencià i el cap de la Secció de Promoció Cooperativa, que es tramitarà, com a òrgan instructor, a través de la Direcció General de Producció i Comercialització Agrària.
  
El termini màxim de resolució i notificació del procediment serà de sis mesos, des de la finalització del termini de presentació. De superar-se este termini s'entendrà que la sol·licitud ha sigut desestimada, sense perjuí de l'obligació de l'administració de resoldre i notificar expressament totes les peticions que es formulen.
  
Article 30.1 b): afegir al final del primer paràgraf:
  
En el supòsit d'adquisició de béns immobles, a més, s'haurà d'aportar certificat de taxador independent degudament acreditat i inscrit en el corresponent registre oficial.
  
DISPOSICIONS TRANSITÒRIES
  
Primera
  
Açò que disposa esta ordre s'aplicarà a les sol·licituds tramitades en el present exercici.
  
Segona
  
Amb caràcter excepcional, en el present exercici no s'aplicarà el termini fixat en els articles 5.6., 10.5., 19. c), i 28, mantenint-se en tots estos el dia 31 de març actualment previst.
  
DISPOSICIÓ ADDICIONAL
  
Única
  
La present ordre queda supeditada al que disposa l'article 88.3 del Tractat Constitucional de la Comunitat Europea i la resta de normativa aplicable sobre competències.
  
DISPOSICIONS FINALS
  
Primera
  
El director general de Producció i Comercialització Agrària adoptarà les disposicions de desenvolupament de la present ordre que siguen necessàries per a l'aplicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de març de 2005
  
El conseller d'Agricultura, Pesca i Alimentació,